Likumprojekts

**Grozījumi Publiskas personas mantas atsavināšanas likumā**

Izdarīt [Publiskas personas mantas atsavināšanas likumā](https://likumi.lv/ta/id/68490-publiskas-personas-mantas-atsavinasanas-likums) (Latvijas Republikas Saeimas un Ministru Kabineta Ziņotājs, 2002, 23. nr.; 2004, 2. nr.; 2005, 15. nr.; 2006, 1., 14. nr.; 2007, 9., 14. nr.; 2008, 24. nr.; 2009, 14. nr.; Latvijas Vēstnesis, 2009, 100., 155., 193. nr.; 2010, 178. nr.; 2011, 117. nr.; 2013, 128., 188., 232. nr.; 2015, 227. nr.; 2016, 125. nr.; 2017, 203., 253, nr., 2018, 36) šādus grozījumus:

1. 3. panta pirmo daļu papildināt ar 7. punktu šādā redakcijā:

**“3. pants.** (1) Publiskas personas nekustamo un kustamo mantu var atsavināt:

7) pārdodot samazinātas pārdošanas cenas veidā. Šis atsavināšanas veids attiecas uz pašvaldības nekustamo īpašumu un to var ierosināt nomnieks (uzņēmējs) kā pirmais pretendents.”.

2. 4. panta:

ceturtās daļas 5. un 6. punktā vārdus “šā likuma 45. pantā noteiktajā kārtībā” aizstāt ar vārdiem “šā likuma 46. pantā noteiktajā kārtībā”;

ceturto daļu papildināt ar 10. punktu šādā redakcijā:

(4) Atsevišķos gadījumos publiskas personas nekustamā īpašuma atsavināšanu var ierosināt šādas personas:

10) nomnieks (uzņēmējs), ar kuru pašvaldība ir noslēgusi nomas līgumu, ja nomnieks (uzņēmējs) pēc nomas līguma darbības beigām vēlas atsavināt konkrēto nomas objektu, par ko ir noslēgts nomas līgums. Ierosināt pašvaldības nekustamā īpašuma atsavināšanu nomnieks (uzņēmējs) ir tiesīgs vienu reizi.”.

3. 14. panta:

trešajā daļā vārdus “izņemot šā likuma 44. panta ceturtajā daļā un 45. pantā minētos gadījumus” aizstāt ar vārdiem “izņemot šā likuma 45. panta ceturtajā daļā un 46. pantā minētos gadījumus”;

ceturtajā daļā vārdus “izņemot šā likuma 44. panta ceturtajā un astotajā daļā minēto gadījumu” ar vārdiem “izņemot šā likuma 45. panta ceturtajā un astotajā daļā minēto gadījumu”.

4. Papildināt ar V. nodaļu šādā redakcijā:

“**V nodaļa**

**Samazināta pārdošanas cena**

**44.pants.** (1) Šā likuma 4. panta ceturtās daļas 10. punktā minētais nomnieks (uzņēmējs) nomas līguma ietvaros ierosina pašvaldības nekustamā īpašuma atsavināšanu.

(2) Nomniekam (uzņēmējam) ir tiesības kā pirmajam pretendentam iegādāties nekustamo īpašumu (nomas objektu) par samazinātu pārdošanas cenu, kas nav noteikta izsoles ceļā, bet pēc neatkarīga vērtētāja novērtējuma. Pašvaldībai ir tiesības atsavināt nekustamo īpašumu par samazinātu pārdošanas cenu, ņemot vērā nomnieka (uzņēmēja) veiktos finanšu ieguldījumus.

(3) Iegūt īpašumā nekustamo īpašumu (nomas objektu) nomnieks (uzņēmējs) ir tiesīgs vienu reizi.

(4) Nekustamā īpašuma (nomas objekta) samazinātas pārdošanas cenas noteikšanas metodiku un nekustamā īpašuma (nomas objekta) pārdošanas kārtību nosaka Ministru kabinets.”.

5. Aizstāt vārdus “V nodaļa” ar vārdiem “VI nodaļa”, vārdus “44. pants” ar vārdiem “45. pants”, vārdus “44.1 pants” ar vārdiem “45.1 pants”, vārdus “45. pants” ar vārdiem “46. pants”, vārdus “46. pants” ar vārdiem “47. pants”, vārdus “46. 1 pants” ar vārdiem “47. 1 pants”, vārdus “VI nodaļa” ar vārdiem “VII nodaļa”, vārdus “47. pants” ar vārdiem “48. pants”, vārdus “48. pants” ar vārdiem “49. pants”, kā arī pārejas noteikumu 2.1 punktā aizstāt vārdus “45. pants” ar vārdiem “46. pants”.

|  |  |
| --- | --- |
| Ministru prezidents | M. Kučinskis |
|  |  |
| Vides aizsardzības un reģionālās  attīstības ministrs | K. Gerhards |