**Likumprojekta “Grozījumi Publiskas personas mantas atsavināšanas likumā ” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts sagatavots, lai izpildītu 08.05.2018. Ministru kabineta sēdes protokola 21.§ uzdoto, kas paredz konceptuālā ziņojuma “Problēmjautājumi saistībā ar atbalsta mehānismu pieejamību pašvaldībām uzņēmējdarbības sekmēšanai savā teritorijā un kooperācijas intensificēšanai, to iespējamie risinājumi” A3 risinājuma varianta un B3 risinājuma varianta ieviešanu. Vides aizsardzības un reģionālās attīstības ministrijai (turpmāk – VARAM) sadarbībā ar Finanšu ministriju (turpmāk – FM), Ekonomikas ministriju (turpmāk – EM) un Tieslietu ministriju (turpmāk – TM) nepieciešams sagatavot un vides aizsardzības un reģionālās attīstības ministram līdz 2019.gada 1.aprīlim iesniegt Ministru kabinetā nepieciešamos normatīvo aktu projektus, tai skaitā par grozījumu izdarīšanu Publiskas personas mantas atsavināšanas likumā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | **A3 risinājuma variants: Pašvaldības nekustamā īpašuma atsavināšana nomnieka (uzņēmēja) vajadzībām (turpmāk – A3 risinājums).**  Līdz šim nav noteikts tiesiskais regulējums, kas paredzētu kārtību, kādā nomnieks (uzņēmējs) nomas līguma ietvaros varētu ierosināt pašvaldības nekustamā īpašuma (nomas objekta) atsavināšanu, lai pēc nomas līguma darbības beigām kā pirmais pretendents varētu iegādāties attiecīgo nekustamo īpašumu. Pašvaldības nekustamais īpašums likumprojekta izpratnē ir pašvaldības īpašumā esošās ēkas un zeme.  Publiskas personas mantas atsavināšanas likuma (turpmāk – likums) 4. panta ceturtajā daļā ir noteikti atsevišķi gadījumi publiskas personas nekustamās mantas atsavināšanai, taču noteiktie gadījumi nomniekam (uzņēmējam) nedod iespēju ierosināt pašvaldības nekustamā īpašuma (nomas objekta) atsavināšanu, kā rezultātā nomnieks (uzņēmējs) varētu iegādāties īpašumā nomāto objektu.  Lauksaimniecības zemei likuma “Par zemes privatizāciju lauku apvidos” ietvaros jau ir piedāvātas iespējas to iegādāties nomniekiem – nomas līguma darbības laikā, tāpēc līdzīgu iespēju nepieciešams noteikt arī pārējām nozarēm.  **B3 risinājuma variants: Atbalsts samazinātas pārdošanas cenas veidā pašvaldības nekustamā īpašuma (nomas objekta) iegādei (turpmāk – B3 risinājums).**  Līdz šim nav noteikts tiesiskais regulējums, kas paredzētu atbalstu jeb atvieglojumus pašvaldības nekustamā īpašuma iegādei tam nomniekam (uzņēmējam), kas nomas līguma darbības laikā ir veicis apjomīgus finanšu līdzekļu ieguldījumus nomas objektā. Tāpēc nomniekiem (uzņēmējiem) tiks piedāvāta iespēja iegādāties nekustamo īpašumu (nomāto objektu) par samazinātu pārdošanas cenu, kas nozīmē, ka pašvaldībai ir tiesības samazināt konkrētā nomas objekta pārdošanas cenu atbilstoši nomnieka (uzņēmēja) veiktajiem finanšu ieguldījumiem. Vienlaicīgi samazinātā pārdošanas cena būs noteikta nevis izsoles ceļā, bet pēc neatkarīga vērtētāja novērtējuma. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekts paredz noteikt jaunus atbalsta mehānismus pašvaldībām uzņēmējdarbības sekmēšanai savā teritorijā.  **Par likumprojekta 1. pantu:**  Likuma 3. panta pirmā daļa ir papildināta ar to, ka publiskas personas nekustamo un kustamo mantu (šajā gadījumā pašvaldības nekustamo īpašumu) var atvasināt samazinātas pārdošanas cenas veidā un to var ierosināt nomnieks (uzņēmējs) kā pirmais pretendents, kas atbilst konceptuālā ziņojuma A3 risinājumam.  Attiecīgi likums ir papildināts ar jaunu nodaļu *“V nodaļa Samazināta pārdošanas cena”*, kas paskaidro jaunā atsavināšanas veida ieviešanas būtību.  Vienlaicīgi likuma jaunajā nodaļā “*V nodaļa Samazināta pārdošanas cena”* ir noteikts deleģējums Ministru kabinetam izstrādāt nekustamā īpašuma (nomas objekta) samazinātas pārdošanas cenas noteikšanas metodiku un nekustamā īpašuma (nomas objekta) pārdošanas kārtību.  **Par likumprojekta 2. pantu:**  Ņemot vērā, ka likums ir papildināts ar jaunu nodaļu *“V nodaļa Samazināta pārdošanas cena”*, sākot ar likuma V nodaļu  *“Atsevišķa nekustamā īpašuma atsavināšanas īpašie noteikumi”* izmainās nodaļu, pantu numerācija, attiecīgi likumprojektā ir precizētas atsauces uz likuma pantiem.  Likuma 4. panta ceturtā daļa ir papildināta ar to, ka publiskas personas nekustamā īpašuma atsavināšanu var ierosināt arī nomnieks (uzņēmējs), ar kuru pašvaldība ir noslēgusi nomas līgumu, ja nomnieks (uzņēmējs) pēc nomas līguma darbības beigām vēlas nopirkt konkrēto nomas objektu, par ko ir noslēgts nomas līgums.  Likumprojektā ir noteikts, ka ierosināt pašvaldības nekustamā īpašuma atsavināšanu nomnieks (uzņēmējs) ir tiesīgs vienu reizi, tādējādi izvairoties no situācijas, kad nomnieks (uzņēmējs) vairākkārtīgi varētu izmantot tiesības ierosināt nekustamā īpašuma (nomas objekta) atsavināšanu.  Attiecībā uz likumā lietoto terminu *“atvasināšanas ierosinājums”*, likuma 1. panta 12. punkts paliek nemainīgs un tas attiecas arī uz nomnieka (uzņēmēja) atsavināšanas ierosinājumu.  Savukārt likuma 4. panta piektajā daļā ir noteikts, ka Ministru kabinets izdod noteikumus, kuros paredz kārtību, kādā šā panta ceturtajā daļā minētās personas iesniedz atsavināšanas ierosinājumu, kā arī kārtību, kādā tiek izskatīti saņemtie atsavināšanas ierosinājumi, pieņemts lēmums par publiskas personas mantas nodošanu atsavināšanai vai ierosinājuma noraidīšanu, un kārtību, kādā tiek atcelts lēmums par nodošanu atsavināšanai. Ņemot vērā, ka minētie Ministru kabineta noteikumi attiecas uz visām likuma 4. panta ceturtajā daļā minētajām personām, tajā skaitā likumprojektā ietvertajiem nomniekiem (uzņēmējiem), tiks izstrādāts Ministru kabineta noteikumu projekts “Grozījumi Ministru kabineta 2011.gada 1.februāra noteikumos Nr.109 “Kārtība, kādā atsavināma publiskas personas manta”, paredzot kārtību, kādā minētie nomnieki (uzņēmēji) pašvaldībā iesniedz atsavināšanas ierosinājumu, kā arī kārtību, kādā pašvaldībā tiek izskatīti saņemtie atsavināšanas ierosinājumi, pieņemts lēmums par publiskas personas mantas nodošanu atsavināšanai vai ierosinājuma noraidīšanu, un kārtību, kādā pašvaldībā tiek atcelts lēmums par nodošanu atsavināšanai.  **Par likumprojekta 3. un 5. pantu:**  Ņemot vērā, ka likums ir papildināts ar jaunu nodaļu *“V nodaļa Samazināta pārdošanas cena”*, sākot ar likuma V nodaļu  *“Atsevišķa nekustamā īpašuma atsavināšanas īpašie noteikumi”* izmainās nodaļu, pantu numerācija, attiecīgi likumprojektā ir precizētas atsauces uz likuma pantiem.  **Par likumprojekta 4. pantu:**  Likums ir papildināts ar jaunu nodaļu *“V nodaļa Samazināta pārdošanas cena”*, ietverot vispārīgus nosacījumus nekustamā īpašuma (nomas objekta) pārdošanai ar samazinātu pārdošanas cenu un Ministru kabinetam nosakot deleģējumu izstrādāt nekustamā īpašuma (nomas objekta) samazinātas pārdošanas cenas noteikšanas metodiku un nekustamā īpašuma (nomas objekta) pārdošanas kārtību, kas atbilst konceptuālā ziņojuma B3 risinājumam.  Tiek paredzēts, ka nomnieks (uzņēmējs) nomas līguma ietvaros ierosina pašvaldības nekustamā īpašuma atsavināšanu, iesniedzot atvasināšanas ierosinājumu konkrētajā pašvaldībā. Nomniekam (uzņēmējam) ir tiesības kā pirmajam pretendentam iegādāties nekustamo īpašumu (nomas objektu) par samazinātu pārdošanas cenu, kas nav noteikta izsoles ceļā, bet pēc neatkarīga vērtētāja novērtējuma. Pašvaldībai ir tiesības atsavināt nekustamo īpašumu par samazinātu pārdošanas cenu, ņemot vērā nomnieka (uzņēmēja) veiktos finanšu ieguldījumus t.i., no nekustamā īpašuma (nomātā objekta) pārdošanas cenas atskaitot nomnieka veiktos finanšu ieguldījumus.  Līdzīgi kā likumprojektā ir noteikts par atvasināšanas ierosinājumu, arī šajā gadījumā ir noteikts, ka iegūt īpašumā nekustamo īpašumu (nomas objektu) nomnieks (uzņēmējs) ir tiesīgs vienu reizi.  Nozares, kurās nevarēs saņemt atlaidi nekustamā īpašuma pārdošanas cenai tiks noteiktas Ministru kabineta noteikumu projektā “Pašvaldības nekustamā īpašuma (nomas objekta) samazinātas pārdošanas cenas noteikšanas metodika un nekustamā īpašuma (nomas objekta) pārdošanas kārtība”, piemēram, tirdzniecības nozarē (NACE 2. red. G sadaļa “Vairumtirdzniecība un mazumtirdzniecība; automobiļu un motociklu remonts”, izņemot grupu 45.2 “Automobiļu apkope un remonts”), finanšu starpniecības nozarē (NACE 2.red. K sadaļa “Finanšu un apdrošināšanas darbības”), komercpakalpojumu nozarē (NACE 2.red. L sadaļa “Operācijas ar nekustamo īpašumu” un 77.nodaļa “Iznomāšana un ekspluatācijas līzings”) un azartspēļu nozarē (NACE 2.red. R sadaļas “Māksla, izklaide un atpūta” 92. nodaļa “Azartspēles un derības”). |
| 3. | Projekta izstrādē iesaistītās institūcijas un publiskās personas kapitālsabiedrības | FM, EM, TM, pašvaldības. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un  administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības, jaunie un esošie nomnieki (uzņēmēji), kas izmantotu pašvaldību atbalstu uzņēmējdarbības sekmēšanā. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskā regulējuma ietekme uz tautsaimniecību būs pozitīva, jo nomnieki (uzņēmēji) pašvaldības teritorijā varēs attīstīt savu saimniecisko darbību, radīt jaunas darba vietas un papildu nodokļu ieņēmumus pašvaldības un valsts budžetā.  Administratīvais slogs palielināsies pašvaldībām, kas atsavinās nekustamo īpašumu nomniekiem (uzņēmējiem), un nomniekiem (uzņēmējiem), kuri to iegādāsies. Nomniekiem (uzņēmējiem), kuri vēlēsies iegādāties pašvaldības piedāvāto nekustamo īpašumu, būs jāiesniedz pašvaldībā iesniegums. Pašvaldībām būs jāievieš nomas un pārdošanas līgumu reģistrs (to ievieš tādā formātā, kādā pašvaldība uzskata par nepieciešamu, pieņemama arī līgumu reģistrācijas žurnāla ieviešana vienkāršā pierakstu sistēmas veidā). Līdz ar to var uzskatīt, ka šajā gadījumā administratīvais slogs pašvaldībām nepalielināsies. |
| 3. | Administratīvo izmaksu monetārs novērtējums | Likumprojekta īstenošanai papildu līdzekļi no valsts un pašvaldību budžeta nav nepieciešami. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Līdz 2019. gada 1. aprīlim tiks izstrādāts:   1. Ministru kabineta noteikumu projekts “Grozījumi Ministru kabineta 2011.gada 1.februāra noteikumos Nr.109 “Kārtība, kādā atsavināma publiskas personas manta”, paredzot kārtību, kādā Publiskas personas mantas atsavināšanas likuma 4. panta ceturtās daļas 10. punktā minētie nomnieki (komersanti) pašvaldībā iesniedz atsavināšanas ierosinājumu, kā arī kārtību, kādā pašvaldībā tiek izskatīti saņemtie atsavināšanas ierosinājumi, pieņemts lēmums par publiskas personas mantas nodošanu atsavināšanai vai ierosinājuma noraidīšanu, un kārtību, kādā pašvaldībā tiek atcelts lēmums par nodošanu atsavināšanai; 2. Ministru kabineta noteikumu projekts “Pašvaldības nekustamā īpašuma (nomas objekta) samazinātas pārdošanas cenas noteikšanas metodika un nekustamā īpašuma (nomas objekta) pārdošanas kārtība”. |
| 2. | Atbildīgā institūcija | VARAM, FM, EM, TM. |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par likumprojektu \_\_\_\_\_\_\_\_\_\_\_\_ publicēta VARAM tīmekļa vietnes ([www.varam.gov.lv](http://www.varam.gov.lv)) sadaļā “Sabiedrības līdzdalība”, likumprojekta izstrādes gaitā dodot iespēju sabiedrības pārstāvjiem sniegt viedokļus. |
| 2. | Sabiedrības līdzdalība projekta izstrādē | Informācija tiks aizpildīta pēc likumprojekta izsludināšanas Valsts sekretāru sanāksmē. |
| 3. | Sabiedrības līdzdalības rezultāti | Informācija tiks aizpildīta pēc likumprojekta izsludināšanas Valsts sekretāru sanāksmē. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pašvaldības, jaunie un esošie komersanti, kas izmantotu pašvaldību atbalstu uzņēmējdarbības sekmēšanā. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Vides aizsardzības un

reģionālās attīstības ministrs Kaspars Gerhards

Kamoliņa, 66016763

[maija.kamolina@varam.gov.lv](mailto:maija.kamolina@varam.gov.lv)